27/01/2020 | Administración LocalMunicipal
Touro
Anuncio de aprobación do Regulamento de réxime interno do Punto de Atención á Infancia do Concello de Touro

ANUNCIO O Pleno do Concello de Touro, na sesión ordinaria realizada o día 27 de setembro de 2019, adoptou, entre outros, o acordo de aprobar o Regulamento de réxime interno do Punto de Atención á Infancia do Concello de Touro. Publícase, a continuación, o texto íntegro do devandito Regulamento, para o seu coñecemento: VII.–REGULAMENTO DE RÉXIME INTERNO DO PUNTO DE ATENCIÓN Á INFANCIA DO CONCELLO DE TOURO “INTRODUCIÓN Normativa aplicable: Decreto 254/2011, do 23 de decembro, polo que se regula o réxime de rexistro, autorización, acreditación e inspección dos programas e dos centros de servizos sociais, artigo 7 b) do referido decreto que establece como un dos requisitos funcionais o dispor dunhas normas de funcionamento. Decreto 329/2005, do 28 de xullo, polo que se regulan os centros de menores e os centros de atención á infancia. Decreto 330/2009, do 4 de xuño, polo que se establece o currículo de Educación Infantil. Para o non previsto neste Regulamento estarase ao disposto na Lei 5/1997, do 22 de xullo, de Administración Local de Galicia, Lei 7/1985, do 2 de abril, reguladora das Bases do Réxime local, e normativa de desenvolvemento; Lei 3/2008, do 3 de decembro, de servizos Sociais de Galicia, Lei 3/2011, do 30 de xuño, de Apoio á familia e convivencia de Galicia, e demais normativa autonómica que lle sexa de aplicación. CAPÍTULO I.–DATOS DO CENTRO Artigo 1.–Definición do centro. Segundo o especificado na normativa de aplicación, art.28 do Decreto 329/2005, os Puntos de Atención á Infancia son aqueles establecementos de carácter diúrno e titularidade municipal, encadrados nos servizos sociais especializados dos concellos, que teñen como finalidade prestar unha atención de apoio aos pais/nais, titores/as ou gardadores/as dos/das nenos/as de entre 3 meses e 3 anos cando concorran situacións ou circunstancias que lles impidan o seu coidado. Ademais poderán atender aqueles casos que respondan a necesidades puntuais. Artigo 2.–Datos identificativos.  Nome do centro: Punto de Atención á Infancia do Concello de Touro  Enderezo: Rúa Castelao n.º 50.15822 Touro  Teléfono 981 504 155  e-mail: pai@concellodetouro. gal  Responsable: Eva María Varela Ares Artigo 3.–Titularidade.  Entidade titular: Concello de Touro  Enderezo: Rúa Isabel II n.º 28. Touro  Representante legal: alcalde/alcaldesa do Concello de Touro  Número RUEPSS: E-424-C-2 Artigo 4.–Autorizacións concedidas e tipo de xestión.  Data do permiso de inicio de actividades: 01/12/2005  Tipo de xestión: directa CAPÍTULO II.–FUNCIONAMENTO Artigo 5.–Obxectivos. – Descubrir, coñecer e controlar progresivamente o propio corpo. – Actuar cada vez de forma máis autónoma nas súas actividades habituais. – Establecer relacións sociais nun ámbito cada vez máis amplo. – Establecer vínculos fluídos de relación cos adultos e cos seus iguais. – Observar e explorar o entorno inmediato cunha actitude de curiosidade e de coidado. – Facilitar a adquisición progresiva de hábitos de orde, limpeza e conservación dos materiais. – Coñecer algunhas manifestacións culturais do seu entorno mostrando actitudes de respecto, interese e participación cara a elas. – Representar e evocar aspectos diversos da realidade vividos, coñecidos ou imaxinados e expresalos mediante as posibilidades simbólicas que ofrecen o xogo e outras formas de representación e expresión. – Utilizar a linguaxe oral de forma axustada ás diferentes situacións de comunicación para comprender e ser comprendidos. – Promover e fomentar o desenvolvemento integral dos nenos/as e a aprendizaxe das habilidades cognitivas e creativas do neno/a. – Facilitar o desenvolvemento de valores individuais e sociais básicos: cooperación, solidariedade, respecto, etc. – Respectar a singularidade e diversidade de cada neno/a, facilitando a integración dos nenos/as con necesidades educativas especiais. – Enriquecer e diversificar as súas posibilidades expresivas mediante o uso dos recursos e medios ao seu alcance. Artigo 6.–Capacidade. De conformidade co establecido na normativa autonómica ao respecto, o centro ten autorizada unha única unidade que acolle a nenos/as entre 3 meses e 3 anos., cun máximo de 20 nenos/as por quenda. O Punto de Atención á Infancia ten 20 prazas autorizadas, reservándose, en todo caso, un mínimo de 1 praza para as familias en emerxencia social considerados de carácter urxente polos servizos sociais municipais. Artigo 7.–Servizos.1.–Atención asistencial e educativa, a través dun proxecto educativo propio que se axusta ao Decreto 330/ 2009 polo que se establece o currículo de educación infantil n a Comunidade Autónoma de Galicia. O proxecto educativo recolle, de xeito explícito, o tratamento lingüístico do centro, a coeducación e a atención á diversidade mediante a flexibilidade para adecuar a educación á diversidade de aptitudes, intereses e necesidades dos/as nenos/as en toda a etapa educativa. Ademais ten en conta o carácter globalizado da intervención educativa tanto en canto que un mesmo contido desenvolve obxectivos das distintas áreas da aprendizaxe e as necesidades educativas especiais dos nenos e nenas.2.–Servizo complementario de cociña, que consiste na alimentación, atención e coidado de nenos/as durante o tempo de permanencia no PAI. Esta prestación consiste na achega dos medios persoais e materiais necesarios para a adecuada distribución e consumo dos alimentos que traen os/as propios/as usuarios/as. As familias asinarán autorización para proporcionar os alimentos que se achegan cada día á escola para alimentar aos seus fillos/as co compromiso a levar os alimentos segundo as medidas hixiénicas establecidas, isto é: envasados en recipientes axeitados e correctamente identificados coa data de consumo, nome e apelidos do neno/a e transportados en recipientes isotérmicos que manteñan a temperatura axeitada e con indicación de se precisan ou non refrixeración. O servizo inclúe o almorzo, a media mañá e o xantar.3.–O PAI non presta os servizos de comedor nin de transporte.4.–O centro non oferta Horario amplo. Permanece aberto dende as 8:00 a 15:00 horas de xeito ininterrompido, ao longo de todo o ano, a excepción das fins de semana e os días festivos (locais, autonómicos e nacionais). Nos meses de xullo e agosto, o PAI reduce o seu horario de 8:30 a 14:30 debido ao descenso significativos de asistencia das persoas usuarias. Artigo 8.–Sistema de admisión. A.–Nenos/as empadroados no concello de Touro. B.–Ter unha idade mínima de 3 meses na data da entrevista de puntuación e non ter feitos os 3 anos de idade na mesma data. Poderán ser eximidos do límite de idade dos 3 anos os/as nenos/as con necesidades específicas de apoio educativo. De existiren prazas vacantes poderán acceder tamén persoas dos concellos limítrofes que non conten con este servizo ou non teñan praza nas existentes. Artigo 9.–Documentación requerida. Para acceder a unha praza no Punto de Atención á infancia, os pais/nais, titores/as ou representantes legais dos menos/as, deberán presentar a seguinte documentación.1. DNI do/a os pais/nais, titores/as ou representantes legais do neno/a.2. 4 fotos tamaño carné do neno/a 3. Tarxeta sanitaria do neno/a 4. Libro de familia onde aparezan os pais/nais, titores/as ou representantes legais do neno/a e o propio neno/a 5. Calendario de vacinación obrigatoria na Comunidade Autónoma Galega actualizado.6. Copia dos DNI das persoas autorizadas a recoller ao neno/a.7. Copia do empadroamento ou autorización para a comprobación do mesmo polo Concello. No caso de separación ou divorcio dos pais, achegarase fotocopia da sentenza xudicial acompañada do correspondente convenio regulador. No caso de non contar coa sentencia, por estar en trámite o procedemento, achegarase certificado acreditativo da demanda de separación ou divorcio, co selo do Xulgado. Artigo 10.–Período de adaptación. O proceso de adaptación das novas persoas usuarias comeza o primeiro día hábil do mes de setembro. Establécese, de común acordo cos pais/nais, titores/as ou representantes legais, un horario de aproximadamente 30 minutos que vai aumentando progresivamente en tramos de 15 minutos diarios, ata a incorporación do neno/a no horario completo establecido para a súa estancia no centro. A duración deste período non ten un tempo determinado, se non que está en función da facilidade de adaptación do neno/a ao novo medio. Artigo 11.–Procedemento de ingreso. a) O prazo de solicitudes de reserva permanece aberta ata o 31 de maio. No mes de xuño comézase o proceso de entrevistas iniciais aos pais/nais/titores/as ou representantes legais e remíteselles por correo electrónico o presente Regulamento de Réxime Interior.–RRI do centro. Se non dispoñen de correo electrónico, facilitáselles unha copia en papel. b) Na primeira quincena de setembro procédese á formalización da matrícula e ao requirimento da documentación necesaria para ter praza no centro. Nese momento, os pais/nais/titores/as ou representantes legais dos menos/as levan unha copia do contrato de servizo asinada e selada polo centro. Se o número de solicitudes é superior ás prazas vacantes para ese ano, ábrese unha listaxe de espera. c) A reserva de praza pode facerse dende o momento no que se produza o embarazo, certificando sempre a viabilidade do mesmo, tendo en conta que a adxudicación da praza, no caso de ser maior o número de solicitudes que de prazas vacantes, excluirá a aqueles nenos/as que non teñan os 3 meses cumpridos no momento de facer a entrevista inicial. De calquera xeito, a incorporación dos nenos/as producirase por orde na listaxe definitiva seguindo o baremo de puntuación. Se se producen baixas ao longo do curso, seguirase a orde estrita de puntuación entre as persoas solicitantes en lista de espera, unha vez que esta sexa revisada e recolocada en función do sistema de admisión vixente. Artigo 12.–Procedemento de adxudicación de prazas. Unha vez cumpridos os requisitos do artigo 8 (A e B), a adxudicación de prazas farase pola seguinte orde: 1. Renovación de praza. Os nenos/as matriculados no PAI no presente curso gozan de preferencia para a adxudicación de praza na presente convocatoria ao igual que os fillos/as do persoal que traballe no PAI. No caso de que haxa un número excesivo de solicitantes os nenos/as que estean matriculados no curso presente poderáselles revisar a súa puntuación por se houbera algún cambio na situación social, familiar ou laboral dos seus pais/nais, titores/as ou representantes legais.2. Novo ingreso. Unha vez adxudicadas as prazas correspondentes, as prazas vacantes serán concedidas ás persoas solicitantes de novo ingreso segundo a puntuación obtida pola aplicación do baremo. Esta puntuación determinará a orde de relación na adxudicación de prazas. Poderanse adxudicar prazas ás solicitudes relativas a media xornada ou incluso compartir praza intercambiando os días de asistencia ao PAI. As persoas solicitantes deste tipo de xornadas non poderán variar o horario establecido na súa solicitude.3. Ingresos urxentes. Para ingresos de máxima urxencia reservarase alomenos unha praza no centro. Terán a consideración de ingresos urxentes cando afecten ao seguinte caso: â Fillos/as de mulleres ou homes con circunstancias socio-económicas e familiares que requiran unha intervención inmediata, tralo informe dos servizos sociais do concello ou o departamento da administración autonómica competente na materia. Artigo 13. Baremo de aplicación ás solicitudes no PAI.1. Solicitudes de renovación de praza.2. Solicitudes de admisión dos fillos que presten servizo no PAI.3. O resto de solicitudes adxudicaranse segundo a puntuación obtida pola aplicación do seguinte baremo: 1.º SITUACIÓN SOCIO-FAMILIAR: 1.1. Nenos/as empadroados no concello de Touro: 3 ptos.1.2. Por cada membro da unidade familiar: 1 pto.1.3. No caso de que a/o nena/o para o que se solicita a praza nacese nun parto múltiple: 1 pto.1.4. Por cada membro da unidade familiar afectado por minusvalía física, psíquica ou sensorial, enfermidade que requira internamento periódico, alcoholismo ou drogodependencia: 2 ptos.1.5. Pola condición de familia monoparental: 3 ptos.1.6. Pola condición de familia numerosa: 3 ptos.1.7. Pola ausencia no fogar dos dous membros parentais: 6 ptos.1.8. Por irmán/á ou irmáns/ás con praza renovada no centro: 1 pto.1.9. Por circunstancia familiar grave debidamente acreditada: 2 ptos.2.º SITUACIÓN LABORAL- FAMILIAR: 2.1. Situación laboral de ocupación:  Nai: 6 ptos.  Pai: 6 ptos.  Titor: 6 ptos.  Titora: 6 ptos.  Representante legal: 6 ptos.2.2. Situación laboral de desemprego ou que perciban o tramo de inserción (Risga):  Nai: 3 ptos.  Pai: 3 ptos. No caso de familias monoparentais, adxudicaráselles a puntuación da epígrafe correspondente multiplicada por dous. Só se poderá obter puntuación por unha das epígrafes anteriores.2.3. Fillos/as do persoal laboral ou funcionario do concello de Touro que estean empadroados no Concello de Touro: 2 ptos.2.4. Fillos/as de persoas que traballan no concello de Touro: 2 ptos.2.5. Fillos/as de persoas doutros concellos que traballan no concello de Touro: 1 pto. Artigo 13.–Calendario e horarios de funcionamento. O curso escolar dará comezo o primeiro día laborable do mes de setembro, coa implantación do período de adaptación. O centro permanecerá aberto ao longo de todo o ano, excepto os sábados e os domingos e os días considerados festivos no calendario laboral. Así mesmo os días 5 de xaneiro, martes de Entroido e 24 e 31 de decembro, o centro permanecerá pechado. Os días 22 de maio, 25 e 26 de xuño reducirase o horario da xornada; e no caso de pechar por algunha circunstancia especial o centro comunicarao coa debida antelación. Os nenos/as deberán ter un período vacacional anual obrigatorio de polo menos 15 días, repartidos en períodos mínimos de 3 días. O horario de apertura é de 8.00 a 15.00 horas de luns a venres. En verán, o horario é de 8.30 a 14.30 horas. Artigo 14.–Causas de baixa.1. Incumprimento da idade máxima regulamentaria de permanencia no PAI.2. Solicitude dos pais/nais, titores/as ou representantes legais.3. Comprobación da falsidade dos datos ou documentos achegados.4. Incompatibilidade e inadaptación absoluta para permanecer no centro.5. Incumprimento reiterado das normas do PAI.6. Falta de asistencia continuada sen xustificación: a) No prazo de 15 días, por só asistir 1 día ao centro. b) No prazo de 1 mes, por só asistir 2 días ao centro. c) No prazo de 1 mes, sen ningún tipo de comunicación ao centro. En calquera dos tres casos, o neno/a pasará ao último posto da listaxe de espera. As normas serán debidamente comunicadas aos pais/nais, titores/as ou responsables legais no momento da formalización da matrícula e aplicadas dende o primeiro día de asistencia ao centro. As baixas producidas por calquera dos motivos anteriormente expostos, serán cubertas polas solicitudes que estean na listaxe de espera por rigorosa orde segundo a puntuación do anexo. Artigo 15.–Réxime de saídas. Todas as saídas que se efectúan están coidadosamente planificadas, axeitadas ao grupo de idade e coa correspondente autorización de cada neno/a asinada polos pais/nais, titores/as ou representantes legais. Artigo 16.–Horario de visita. Os pais/nais, titores/as ou representantes legais terán dereito a solicitar canta información precisen sobre a atención que reciben os/as nenos/as. Trimestralmente recibirán información sobre os progresos adquiridos nas tres áreas de coñecemento da Educación Infantil: coñecemento de si mesmo e autonomía persoal, coñecemento do entorno e linguaxe: comunicación e representación. Durante a entrevista inicial, a persoa responsable do PAI informa aos pais/nais, titores/as ou representantes legais das actividades que se desenvolverán, da normativa establecida e dos aspectos que poidan resultar do seu interese. En calquera momento, os pais/nais, titores/as ou representantes legais poderán solicitar unha cita para recibir información puntual sobre o/a neno/a. Estas citas daranse en función da dispoñibilidade do persoal do PAI. CAPÍTULO III.–ESTRUTURA ORGANIZATIVA Artigo 17.–Organización interna.17.1. Órganos. Dirección e coordinación: o/a encargado/a de aula é a persoa responsable da dirección e coordinación do centro.17.2. Funcións da dirección.  Exercer a xefatura e dirección do PAI, coas obrigas derivadas destas.  Coordinar e supervisar a actividade do persoal do PAI.  Propoñer e deseñar as políticas que se desenvolverán no centro.  Asumir a responsabilidade na organización, control e coordinación das actividades e eventos no ámbito do PAI.  Atender aos pais/nais, titores/as ou representantes legais dos/as nenos/as en todo o relacionado coa súa atención.  Tomar decisións e solucionar problemas pedagóxicos, organizativos e de funcionamento.  Dar conta das necesidades do centro.  Xestionar a documentación necesaria para a asistencia ao centro.  Coordinar a relación cos pais/nais, titores/as ou representantes legais.  Atender e dar información do funcionamento aos pais das novas persoas usuarias.  Programar e asistir ás reunións cos pais/nais, titores/as ou representantes legais.  Elaborar unha memoria anual.  Calquera outra que defina a normativa de funcionamento interno.17.3. Persoal do PAI. De conformidade co establecido na normativa autonómica reguladora, o PAI contará co persoal especializado para a atención directa dos/as nenos/as. – Encargado/a da aula: licenciado/a en pedagoxía, psicopedagoxía ou equivalente, mestre en educación infantil ou equivalente, ou técnico superior en educación infantil ou equivalente, con contrato a tempo completo. – 2 persoas de apoio á atención e coidado dos nenos/as: ademais das titulacións anteriores, poderá estar en posesión dalgunha das seguintes titulacións: técnico en atención socio-sanitaria, técnico superior en animación sociocultural, técnico en coidados auxiliares de enfermería, diplomado en puericultura recoñecido pola Consellería de Sanidade ou aquelas outras recoñecidas como apropiadas polo órgano competente na autorización do centro. Unha das persoas de apoio ten un contrato a tempo completo e a outra un contrato de 25 horas semanais.17.4. Funcións do persoal. – Elaborar un proxecto educativo e organizativo do PAI, que defina obxectivos pedagóxicos, horario, calendario, usuarios, estrutura organizativa, persoal e as súas funcións. – Propoñer e desenvolver o programa educativo. – Facerse cargo do orden da aula. – Supervisar o material didáctico e pedagóxico. – Coidar da orde, formación, seguridade, entretemento, alimentación e aseo persoal dos nenos/as, ademais de levar o rexistro das entradas e saídas no PAI. – Gardar o secreto profesional e o principio de confidencialidade. – Calquera outra xestión que se lle encomende para o bo funcionamento do PAI. Artigo 18.–Procedemento para substitucións e imprevistos do persoal. No referente ás substitucións do persoal, nos casos de baixa por ausencia ou enfermidade, contratarase persoal para cubrir as baixas, seguindo a listaxe creada no último proceso de selección de persoal do PAI, por orde de puntuación. En caso de imprevistos, a falta de persoal suplirase dende os Servizos Sociais do Concello, mediante persoal de apoio, coa titulación axeitada á normativa vixente para as funcións asistenciais de menores. CAPÍTULO IV.–NORMATIVA REFERENTE A TODO O PERSOAL Artigo 19.–Dereitos e a obrigas do persoal. â DEREITOS  Presentar propostas que contribúan a mellorar o funcionamento do centro e a atención dos menores.  Desenvolver as súas funcións segundo o seu criterio persoal.  Que se lles proporcionen instrumentos e medios necesarios para o desenvolvemento das súas funcións. â OBRIGAS  Cumprir e facer cumprir o Regulamento de Réxime Interno do Centro.  Realizar as funcións educativas incluídas na lexislación vixente para o ciclo educativo, no referente ao desenvolvemento dos nenos/as, á preparación e ao deseño de propostas pedagóxicas, coordinación coas familias, hixiene, alimentación e sono dos nenos/as, organización dos espazos e materiais pedagóxicos, etc.  Establecer criterios xerais aos que deben adaptarse as intervencións educativas.  Participar nas actividades de formación permanente.  Prestar especial atención ao período de adaptación.  Avaliar o funcionamento e a organización do centro e propoñer iniciativas para a mellora do seu funcionamento.  Velar polo respecto ós dereitos dos/-as menos/as.  O cumprimento das tarefas e responsabilidades derivadas do seu posto de traballo.  Gardar estrita confidencialidade sobre os datos persoais dos/as nenos/as. CAPÍTULO V.–NORMATIVA REFERENTE AOS NENOS/AS Artigo 18.–Dereitos dos/das nenos/as.  A que as medidas que se adopten non atenten contra a súa liberdade de conciencia cívica, moral ou relixiosa nin contra a súa dignidade persoal.  A recibir un trato igualitario.  A recibir un tratamento individualizado tanto a nivel educativo como asistencial.  A ser educados para a comprensión, a tolerancia e a convivencia democrática.  Ao segredo profesional acerca dos datos do seu historial sanitario e socio-familiar. Artigo 19.–Normas de funcionamento. A. Normas de saúde e hixiene persoal.1. Aseo diario dos nenos/as, coa aportación por parte dos pais de roupa de cambio, así como cueiros e toalliñas.2. Control sanitario e aseo do persoal do centro.3. Correcta limpeza diaria dos espazos e dos materiais do centro.4. Evitar traer os nenos/as ante o mínimo sinal de enfermidade que poida ter algún síntoma de contaxio (tos, febre, diarrea.), ou enfermidade infecto-contaxiosa (rubéola, paperas, sarampelo.) tanto sexa vírico como bacteriano. De aparecerlle ó neno/a calquera destos síntomas no centro, será posto en coñecemento dos pais para a recollida do neno/a do centro na maior brevidade posible.5. A administración de antitérmicos farase de xeito excepcional, só en situacións nas que as familias, por circunstancias persoais ou laborais, non poidan vir recoller ao neno/a.6. Nos casos nos que se deban administrar outros medicamentos aos nenos/as, deberán ir acompañados da correspondente autorización dos pais/nais, titores/as ou representantes legais e das receitas médicas actualizadas, nas que constará o nome do neno/a, o nome do medicamento e como debe administrarse, así como a periodicidade. B. Normas de alimentación.1. O PAI dispón de servizo de cociña, pero non de comedor, polo que os pais se farán responsables de aportar, diariamente, a comida dos seus fillos/as.2. A dieta alimentaria dos bebés e as horas das tomas deberán comunicarse diariamente.3. Os nenos/as non poderán traer lambetadas ao centro agás na celebración dalgún aniversario ou en festas.4. Se o neno/a é alérxico a algunha comida é obrigatorio deixarlle constancia ó centro.5. Horario das comidas: – Almorzo: entre as 8.00 e as 9.00 horas – Media mañá: entre as 11.00 e as 11.30 horas – Xantar: entre as 12.30 e as 14.00 horas Estes horarios son comunicados aos pais/nais, titores/as ou representantes legais no momento de efectuar a matrícula, polo que o centro resérvase o dereito de subministrar este servizo antes ou despois dos mesmos.6. Todas as comidas que se subministren no PAI estarán pautadas, co fin de que os nenos/as teñan unha dieta equilibrada que favoreza hábitos de vida saudables. – Almorzo: lácteo ou derivado con cereais, galletas ou similar e froita (optativa). – Media mañá: -- Luns: froita ou zume -- Martes: galleta ou similar -- Mércores: lácteo ou derivado -- Xoves: mini bocadillo -- Venres: libre – Xantar: todas as comidas deben incluír proteínas (peixe, carne, ovo), vitaminas (verdura, crúa ou cociñada) e hidratos de carbono (pataca, pasta, arroz, garavanzos, lentellas). As sobremesas deberán ser lácteos ou froita e limítase a inxesta de fritos a unha vez cada 10 días. C. Normas de convivencia e igualdade.1. Respecto e tolerancia: propiciar a consideración do outro, neno/a, ou adulto/a, admitindo os diferentes enfoques e opinións dentro dun clima de tolerancia, cordialidade e honestidade.2. Respecto á diversidade: fomentar actitudes de respecto á “diferencia”, facilitando a aceptación de que as realidades individuais son diversas tanto dende o punto de vista cultural, social e económico, como dende o do propio individuo/a.3. Autonomía: propiciar o desenvolvemento integral dos nenos/as nos aspectos físicos, afectivos e intelectuais, facilitando recursos que favorezan a toma de iniciativa persoal dentro do grupo e que permitan os procesos de introspección e coñecemento do mundo interno, para crear unha imaxe de sí mesmo.4. Socialización: apreciar a función social do centro como primeiro ámbito de relación ampliada do neno/a, onde terá a súa primeira experiencia social fóra do núcleo familiar, polo que se deben facilitar os recursos que permitan ao neno/a establecer relacións sociais e afectivas.5. Colaboración: transmitir o interese polo colectivo, polo grupo e a tarefa común promovendo actitudes de cooperación e axuda.6. Creatividade: fomentar a utilización dos recursos persoais para enfrontarse ás diferentes situacións creando alternativas e buscando solucións innovadoras.7. Espírito crítico: fomentar a análise e reflexión sobre o entorno socio-cultural, promovendo actitudes flexibles ante os outros puntos de vista e de cambio de perspectiva ante a realidade.8. Responsabilidade: propiciar actuacións en consecuencia cos propios principios e valores, facilitando a iniciativa e a toma de decisións persoais. D. A lingua. Neste Concello a lingua materna da maior parte da poboación é o galego, polo que case todos/as os menos/as do centro a usan; de todos os xeitos respéctase a lingua propia de cada neno/a, de maneira que se utilizan indistintamente os idiomas galego e castelán, pero facendo máis fincapé no galego (traballos, cancións, contos, etc.). No caso de haber nenos/as non galego-falantes, adecúanse os medios ás súas necesidades para conseguir unha integración total dos mesmos. Procúrase utilizar o galego como lingua de uso habitual para todas as actividades que se desenvolven no centro. E. Uso das dependencias e materiais. Interiormente, no edificio diferénciase entre zona de menos/as e zona de adultos/as, incorporando nesta última, os espazos de sala de reunións, vestiario, vestíbulo, almacén, despensa, lavandería e cociña; na zona interior adicada aos menos/as, englóbanse os seguintes espazos: sala de usos múltiples, aseos, aula e zona de descanso, estando a aula comunicada á área exterior cuberta para xogos. F. Actividades e servizos extraescolares O PAI non realiza actividades nin dispón de servizos fóra do horario de funcionamento do centro. CAPÍTULO VI.–NORMATIVA REFERENTE Á FAMILIA Artigo 20.–Dereitos e obrigas dos/das pais/nais, titores/as ou representantes legais. â DEREITOS 1. Deixar de utilizar os servizos ou abandonar o centro por vontade propia.2. Ter información de xeito comprensible das medidas adoptadas respecto dos/as menos/as e a pedir explicacións de canto afecte á súa propia atención.3. Participar nas actividades previamente planificadas polo persoal docente, tanto relacionadas coas festas tradicionais como de calquera outra índole.4. Estar informados da marcha e do progreso dos seus fillos/as.5. Establecer unha comunicación axeitada que favoreza a vinculación co centro.6. Estar implicados na cooperación coas tarefas de orientación e apoio dos seus fillos/as.7. Cooperar para propiciar o cambio de certos elementos da vida familiar que poidan influír negativamente na conduta e rendemento do neno/a ou ben naquelas situacións que poidan dificultar unha correcta opción profesional.8. Recibir e canalizar as suxestións do persoal do centro.9. Ter unha relación diaria co persoal para seguir a evolución do neno/a. â OBRIGAS 1. Non interferir no desenvolvemento normal do centro.2. Non permanecer nas aulas, agás para deixar ou recoller ao seu fillo/ a ou que sexa un requirimento do persoal do centro.3. Cumprir as normas que estableza o centro para o seu bo funcionamento recollidas no presente regulamento.4. Manter unha actitude de respecto, tolerancia e consideración co persoal do centro.5. Colaborar coas educadoras na execución de pautas educativas que requiran continuidade no ámbito familiar.6. Responsabilizarse daquelas situacións en que, por motivos de saúde ou malestar sexa conveniente que o/a neno/a abandone o centro. Artigo 21.–Instrumentos de información aos pais/nais, titores/as ou representantes legais. O Punto de Atención á Infancia do Concello de Touro realizará unha reunión expositiva na primeira semana de setembro, onde se lles comunica ós pais/nais, titores/as ou representantes legais o material co que se vai traballar ao longo do curso, o custo do mesmo así como a documentación que deben de presentar para formalizar as matrículas. Así mesmo, infórmaselles de que teñen acceso tanto ao Proxecto Educativo de Centro como ao presente Regulamento de Réxime Interno, que se atopan expostos no taboleiro de anuncios. Igualmente proporciónaselles información acerca dos dereitos e obrigas tanto dos/as nenos como dos/as pais/nais, titores/as ou representantes legais, horarios de entrada e saída e horarios de comidas. Realizaranse reunións trimestrais, se se considera necesario, das educadoras cos pais/nais, titores/as ou representantes legais para aportar todo tipo de suxestións, intercambiar opinións e informar individualmente do nivel madurativo, avances e cambios dos/as nenos/as, así como reunións puntuais ou notas informativas individuais e/ou colocadas nas portas de entrada das aulas para o tratamento de determinados temas que atinxan ao funcionamento do PAI. CAPÍTULO VII.–RÉXIME DE COBRAMENTO O PAI é un servizo municipal gratuíto. Faise un único cobro anual en concepto de material, que se realiza no mes de setembro, unha vez formalizada a matrícula. Este importe oscila entre os 30 € e os 40 € dependendo da proposta pedagóxica editorial seleccionada polo persoal educativo. Así mesmo, coincidindo coa festividade do Entroido, solicítaselles unha contribución aos pais/nais, titores/as ou representantes legais para completar o disfraz dos/as nenos/as. Este importe nunca é superior aos 5 €. CAPÍTULO VIII.–NORMATIVA REFERENTE Á INFRAESTRUTURA DO CENTRO Artigo 22.–Medidas de seguridade. Segundo a normativa vixente aplicable:  O centro conta cunha recepción para o control na entrega e devolución dos/das nenos/as.  Os materiais utilizados son adecuados á idade dos/das nenos/as.  As superficies rugosas e arestas nas paredes contan coa protección adecuada.  Os pavimentos son de superficie cálida, lisa e antiesvarante, impermeable e continua. As pinturas impermeables e non tóxicas.  O centro dispón, dun aseo para o persoal, cun lavabo, un inodoro e unha ducha.  Os servizos sanitarios están dotados de auga fría e quente, con billas hidro-mesturadas. O tamaño dos sanitarios é proporcionado ás idades dos/das nenos/as.  O mobiliario é de superficie non porosa, de bordes romos e ángulos redondeados, sen saíntes agresivos e de medidas axeitadas aos/ás nenos/as.  Os xoguetes son atraumáticos, non tóxicos, lavables e axeitados ás idades dos/das nenos/as.  As portas de paso dispoñen da protección necesaria para evitar pillar os dedos.  O centro dispón dun sistema de calefacción centralizado e regulable de chan radiante, que inclúe sala para o mantemento dunha temperatura idónea. Cada sala destinada aos menos/as dispón dun termómetro na parede para ver en todo momento a temperatura á que se encontra a estancia.  Os aparellos de iluminación incorporan elementos que evitan o cegamento e a rotura e posterior caída das lámpadas.  Os enchufes da luz son de seguridade.  O acristalamento é de dobre vidro e os vidros son irrompibles  Hai detectores de fumes en todas as estancias  As estancias dispoñen de iluminación e ventilación natural directa. Exceptúanse almacéns e cuartos de limpeza e lixo, así como os aseos. O centro dispón de: A. Plan de Autoprotección implantado e inscrito no REGAPE. B. Póliza de responsabilidade Civil e de accidentes. C. Póliza de sinistros/danos. D. Libro de reclamacións a disposición das persoas usuarias. E. Proxecto educativo a disposición dos pais/nais, titores/as ou representantes legais F. Folla informatizada de rexistro de usuarios/as G. Expediente individual.” Segundo. –Para xeral coñecemento publicar o mesmo no Boletín Oficial da Provincia, sen prexuízo da súa entrada en vigor desde a aprobación do mesmo. Touro, 30 de decembro de 2019. O alcalde Asdo.: Ignacio Codesido Barreiro